**Uzziņa Vadības komitejai**

04.06.2021.

|  |  |  |
| --- | --- | --- |
| Nr.p.k. | Sniedzamā informācija | Informācija par projektu |
| **Ministru kabineta noteikumu projekts** “**Grozījums Ministru kabineta 2005.gada 30.augusta noteikumos Nr.662 “Akcīzes preču aprites kārtība”**  |
| 1. | Projekta izstrādes nepieciešamības pamatojums | Šobrīd Ministru kabineta 2005.gada 30.augusta noteikumi Nr.662 “Akcīzes preču aprites kārtība” paredz iespēju veikt degvielas mazumtirdzniecību tikai tādiem komersantiem, kuri ir saņēmuši speciālo atļauju (licenci) (turpmāk – licence) naftas produktu mazumtirdzniecībai un kuru valdījumā ir īpaši ierīkotas stacionārās (arī konteinertipa) degvielas uzpildes stacijas, kas tiek norādītas licencē.Tādējādi šobrīd noteikumi neparedz iespēju komersantiem, kas ir degvielas karšu izdevēji un sadarbojas ar degvielas uzpildes stacijām Latvijā, izrakstīt attaisnojuma dokumentus par degvielas realizāciju klientiem, tādējādi aizliedzot realizēt degvielu cita komersanta, kuram ir licence degvielas mazumtirdzniecībai, degvielas uzpildes stacijā.Ņemot vērā, ka arī Eiropā šis biznesa modelis degvielas darījumiem, izmantojot degvielas kartes, ir izplatīts, kā arī šie darījumi notiks komersantu, kuriem ir izsniegta licence naftas produktu mazumtirdzniecībai, norādītajās darbības vietās, tad, lai veicinātu degvielas realizācijas darījumus Latvijā un neradītu šķēršļus komersantiem veikt šādus darījumus arī Latvijā, noteikumu projekts paredz noteikt, ka komersants bez licences degvielas mazumtirdzniecībai saņemšanas ir tiesīgs realizēt no cita komersanta licencē degvielas mazumtirdzniecībai norādītās vietas šajā vietā iegādāto degvielu, ja šī komersanta vārdā un interesēs ar degvielu rīkojas komersants, kas ir saņēmis licenci degvielas mazumtirdzniecībai.  |
| 2. | Vadības darba plāna uzdevuma numurs un tā izpildes termiņš (ja nepieciešams) | Nav |
| 3. | Projekta īss saturs | Ministru kabineta noteikumu projekts paredz noteikt, ka komersants bez speciālas atļaujas (licences) degvielas mazumtirdzniecībai saņemšanas ir tiesīgs realizēt no cita komersanta speciālajā atļaujā (licencē) degvielas mazumtirdzniecībai norādītās vietas šajā vietā iegādāto degvielu, ja šī komersanta vārdā un interesēs ar degvielu rīkojas komersants, kas ir saņēmis speciālo atļauju (licenci) degvielas mazumtirdzniecībai, ievērojot, ka:1. komersants ir noslēdzis līgumu ar tādu komersantu, kurš ir saņēmis speciālo atļauju (licenci) degvielas mazumtirdzniecībai par degvielas realizāciju speciālajā atļaujā (licencē) degvielas mazumtirdzniecībai norādītajā vietā;2. komersants ir noslēdzis līgumu ar degvielas pircēju par degvielas tirdzniecību komersanta, ar kuru noslēgts līgums speciālajā atļaujā (licencē) degvielas mazumtirdzniecībai norādītajā vietā. |
| 4. | Iespējamie risinājuma varianti | Nav |
| 5. | Par projektu nosakāmā atbildīgā amatpersona | B.Šmite-Roķe, Valsts ieņēmumu dienesta Nodokļu pārvaldes direktora vietniece |
| 6. | Nosakāmais projekta sagatavotājs | I.Gertnere, Valsts ieņēmumu dienesta Nodokļu pārvaldes Akcīzes daļas Atbalsta nodaļas galvenā juriste |
| 7. | Darba grupas vadītājs un iespējamais sastāvs | Nav |
| 8. | Sabiedrības līdzdalība | Termiņš viedokļu sniegšanai – 18.06.2021. |
| 9. | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Netiešo nodokļu departaments,Finanšu ministrijas Juridiskais departaments,Finanšu ministrijas valsts sekretāra vietnieks nodokļu, muitas un grāmatvedības jautājumos. |
| 10. | Saskaņošanas termiņš | Nosūtīts saskaņošanai FM 07.06.2021.Saskaņošanas termiņš 08.06.2021. |
| 11. | Prognozējamā projekta finansiālā ietekme uz valsts budžetu | Nav. |
| 12. | Tiesību akta pieņemšanas kalendārais plāns | Izsludināts VSS. Iesniegts MK.Stājas spēkā: 10.07.2021. |
| 13. | Politikas joma | Budžeta un finanšu politika |
| 14. | Uzziņas sagatavotājs | I.Gertnere, Valsts ieņēmumu dienesta Nodokļu pārvaldes Akcīzes daļas Atbalsta nodaļas galvenā juriste |
|  |

Uzziņu iesniedza: B.Šmite-Roķe, Valsts ieņēmumu dienesta Nodokļu pārvaldes direktora vietniece

Tālrunis 67120101, e-pasts: Baiba.Smite-Roke@vid.gov.lv

Uzziņa iesniegta: 04.06.2021.